2006-ban az angol Roy Hodgsont nevezték ki a szövetségi kapitányi posztra. A 2008-as Európa-bajnokság selejtezőinek A csoportjába kerültek Portugália, Lengyelország, Belgium, Örményország, Azerbajdzsán és Kazahsztán mellé. A selejtezőket jól kezdték, Lengyelországot idegenben verték 3–1-re, Portugáliával pedig 1–1-es döntetlent játszottak hazai pályán. Ezt követte két idegenbeli találkozó; az Örményország elleni 0–0 és Kazahsztán 2–0-s legyőzése. Örményországot hazai pályán 1–0-ra verték. Azerbajdzsán ellen elszenvedték első vereségüket a sorozatban. Szerbiától odahaza kaptak ki 2–0 arányban. A következő két hazai mérkőzésüket megnyerték. Belgiumot 2–0-ra, Kazahsztán 2–1-re győzték le. Ezután három 0–0-s döntetlen következett Szerbia, Lengyelország és Belgium ellen. Azerbajdzsánt 2–1-re verték hazai pályán. Az utolsó mérkőzésükön Portugália ellen nyerniük kellett volna a kijutáshoz, de az eredmény 0–0 lett. A negyedik helyen végeztek azonos pontszámmal, mint Szerbia, de az egymás elleni eredményük rosszabb volt. A kijutásról mindössze három ponttal maradtak le.